Mjøndalen slo Tromsø i toppkampen
Det ble noen dramatiske sluttminutter på Mjøndalen Arena. Hjemmelaget ledet 2-0 til pause etter at Vamouti Diomande kranglet ballen i mål før det var spilt to minutter. Diomande var nest sist på ballen da Magnus Sylling Olsen økte ledelsen i det 33. minutt. Tromsø lå på 2. plass med syv poeng ned til Mjøndalen og fem poeng ned til Fredrikstad foran kveldens oppgjør, og kunne komme likt på poeng med serieleder Sandefjord med seier. Det var Steinar Nilsens mannskap ikke i nærheten av. Det drøyde til to minutter på overtid før reduseringen kom. Magnus Andersen ble spilt igjennom og lobbet over Ivar Andreas Forn i Mjøndalen-målet. Det var flere tilleggsminutter igjen, men Mjøndalen holdt unna og klatret opp på tredjeplassen. I sluttminuttene ble også Tromsø-spiss OndráÅ¡ek utvist. Han pådro seg sitt andre gule kort, og ble sent ut av dommer Anders Gjermshus. 25-åringen nektet først å forlate banen, men fikk streng beskjed av Tromsø-veteran Miika Koppinen som geleidet lagkameraten av banen.
(Mjøndalen-Tromsø 2-1) Opprykksjagende Tromsø fikk store problemer i bortemøtet med Mjøndalen, og scoret ikke før to minutter på overtid. Da hadde spissen Zdenek OndráÅ¡ek (25) nettopp blitt utvist.